Agentia de Plati si Interventie pentru Agricultura
- Prezentare generala -

Agentia de Plati si Interventie pentru Agricultura (APIA) functioneaza in subordinea Ministerului Agriculturii, Padurilor si Dezvoltarii Rurale in baza Legii 1/2004 cu modificarile si completarile ulterioare.
Incepand cu 1 ianuarie 2007, APIA deruleaza fondurile europene pentru implementarea masurilor de sprijin finantate din Fondul European pentru Garantare in Agricultura (FEGA).

Subventiile se acorda sub forma de plati directe la hectar gestionate de Sistemul Integrat de Administrare si Control (IACS) si in cadrul masurilor de piata pentru implementarea mecanismelor comerciale conform Politicii Agricole Comune (PAC). Astfel, Agentia de Plati si Interventie pentru Agricultura administreaza sistemul de certificate de export-import si garantii pentru importul si exportul produselor agricole, elaboreaza si implementeaza procedurile privind aplicarea sistemului de interventie pentru produsele agricole.
Atributiile APIA:
· Asigura derularea operatiunilor financiare legate de gestionarea fondurilor alocate;

· Asigura verificarea cererilor de plata primite de la beneficiari;

· Autorizeaza plata catre beneficiari in urma verificarii cererilor de plata sau ii instiinteaza pe acestia cu privire la eventualele nereguli sesizate, in vederea solutionarii acestora;

· Executa platile autorizate catre beneficiari;

· Tine contabilitatea platilor efectuate;

· Urmareste incadrarea in fondurile alocate pentru activitatile prevazute mai sus;

· Asigura indeplinirea cerintelor cu privire la informarea publica privind activitatile desfasurate;

· Asigura desfasurarea in bune conditii a activitatilor economice, administrative, contabile, de personal si audit ale Agentiei;

· Colaboreaza pentru indeplinirea atributiilor specifice cu organele administratiei publice centrale si locale;

· Pregateste si implementeaza prevederile privind mecanismele comerciale;

· Administreaza sistemul de certificate de export-import si garantii pentru importul si exportul produselor agricole;

· Elaboreaza si implementeaza procedurile privind aplicarea sistemului de interventie pentru produsele agricole;

· Este autoritatea publica responsabila cu implementarea Sistemului Integrat de Administrare si Control;

· Asigura managementul cotelor de productie de zahar si izoglucoza si gestioneaza contributiile aferente acestor cote;

· Elaboreaza manuale de proceduri si metodologii in vederea implementarii corespunzatoare a atributiilor care ii revin;

· Implementeaza si administreaza restitutiile la export si sistemul de garantii aferente restitutiilor;

· Furnizeaza toate informatiile solicitate de Organismul coordonator al agentiilor de plati pentru agricultura, dezvoltare rurala si pescuit.
